Changu ni changu
Language: Swahili | Genre: Creative_writing

Changu ni changu

Changu alikuwa mmiliki wa kampuni iliyojulikana kwa jina
Milestone.Fununu zinaeleza kuwa jina hili linatokana na kwamba kampuni
ilimchukua miaka kuisimamisha mpaka pale ilipofikia sasa.Anapofikiria
kuhusiana na kampuni yake hujivunia kwa hakika.Yeye hupenda kuitembelea
kampuni yake mara kwa mara na kutazama jinsi mambo
yanavyoendelea.Hupenda kusikia habari njema zikienea kuhusiana na
kampuni yake aliyoijenga kwa mikono yake mwenyewe.

Yeyote anatambulika kuwa na uzembe katika kazi hupigwa kalamu mara
moja.Yeye huuza bidhaa kadha wa kadha.Ameshirikiana na watu wengi
waliobobea katika biashara ili kujiimarisha zaidi.Thomas amekuwa hazidi
wake tangu aanzishe kampuni hii.Alitaka kumpoka umiliki wa kampuni hii
lakini aliyokutana NATO yalimnyoosha.Changu hana mchezo wakati mada kuu
inayozungumziwa inahusu mali zake.Huweza kughadhabika na kuchukua uamuzi
wa kujutia baadaye.

Hapa nilipo nakumbuka kisa chake na Thomas.Walikutana katika uwanja wa
kibiashara lakini kumbe Thomas alimwonea mwenzake kijicho.Alitaka
apaliwe sifa kama alivyopaliwa Changu akajisahau na kuanza kujenga ukuta
kati yake na Changu.Changu alikasirika pindi tu alipojua kuhusiana na
wivu wa Thomas kwake.Akamwona adui badala ya rafiki.Akamwambaa
nakujitenga naye.Mambo yalienda segemnege baada ya kugundua eti Thomas
alikuwa anafanya juu chini ili kumpokonya kampuni yake.

Aliapa kupigana naye hadi kufa kwake.Kwanza kabisa alisusia uhusiano
wake wa kikazi naye.Vilevile alikataa kumshirikisha tena katika mambo
yaliyohusu masuala ya kampuni yake.Inasemekana kuwa Thomas aliamua
kufanya hivi Kwa kuwa alikuwa na pesa nyingi Ila mwenzake ambaye ni
Changu aliamua kuifuata sheria barabara.Hakuwa tajiri wa kutajika ila
alikuwa akitambulika hata na watu katika serikali. Alikusanya stakabadhi
zake muhimu ambazo ndizo zilizothibitisha kuwa yeye ndiye aliyekuwa
mmiliki halisi wa Milestone.

Changu aliamua kumfungulia mashtaka Thomas kwa madai ya kutaka kumpoka
mali yake.Hakuishia hapo tu bali alitafuta wakili ambaye aliaminika
katika kutetea haki za wanyonge kama yeye na kumpa kazi ya kumtetea yeye
pindi tu wanapokuwa kortini.Baada ya kumfungulia mashtaka Thomas
alikamatwa mara moja kwani tayari alikuwa mbioni kuhakikisha kwamba
Changu anatoweka duniani.Alijaribu kulipaka jina lake tope lakini
hakufua dafu maana wengi wa waliomjua hawakuamini tetesi hizo.Mbali na
hayo aliwachochea wafanyakazi wa Changu kugoma huku wakilalamikia
mishahara yao duni lakini hawakufanya hivyo badala yake wakamwambia
mwajiri wao ukweli mtupu kuhusiana na hila za Thomas.

Kuna wakati ambao aliwatuma wahuni kwenda kummaliza afilie mbali lakini
badala yake alipokea habari za tanzia baada ya hao kuuwawa na askari wa
Changu muda waliomvamia."Changu ni Changu hata iweje kitabaki
changu."alijiambia Changu.Aliendelea kusema kuwa jina lake halijakoseka
popote kwani linadhihirisha sifa yake ya kuweza kung'ang'ania kila
kilicho chake.